Pirenei Atlantici el ze un dipartimento franseze de la rezion Nuova Aquitania. El taritorio de'l dipartimento el confina co Landes a nord, Gers a nord-est e Alti Pirenei a est. A sud el confina co łe provinse spanjołe de Huesca in Aragona, de Navarra e di Gipuzkoa inte i Paezi Baschi. El ze banjà a ovest da'l Golfo de Biscaglia. Łe prensipałe sità , oltra a'l caołogo Pau, le ze Bayonne e Oloron-Sainte-Marie. El dipartimento el ze stà creato daspò ła Revołusion franseze, el 4 marso de'll 1790, in aplegasion de ła łeze de'l 22 desenbre de'l 1789, a partir da'l taritorio de ła provinsa de ła Guienna. So'l prensipio el nome de'l dipartimento el zera , l'è stà modifegà in Pirenei atlànteghi el 10 otobre 1969. El conprende do rezion stòreghe parfetamente difarensiàe fra de łore: el Béarn, che'l ocupa tuta ła parte orientałe de'l dipartimento e Iparralde, el Paeze Basco franseze, cueła ocidentałe , formada da łe rezion de Bassa Navarra, Labourd, Soule. A l'interno de'l bearnese A ze restàe do enclavi che łe ingruma serti comuni dei Alti Pirenei : A se trata de un retajo stòrego derivante da'l Mezoevo, che'l ze stà respetà a'l momento de ła sudivizion taritoriałe dei dipartimenti.